| Ambystoma gracile |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Lissamphibia |
| Orde: | Caudata |
| Familia: | Ambystomatidae |
| Xénero: | *Ambystoma* |
| Especie: | ***A. gracile*** |

 |
| Nome binomial |
| *Ambystoma gracile*(Baird, 1859) |

***Ambystoma gracile*** é unha especie de píntega que vive a costa noroeste do Pacífico de Norteamérica. É unha píntega bastante grande que crece ata unha lonitude de 220 mm. Encóntrase desde o sueste de Alasca en May Island, a través do estado de Washington e Oregón ata o sur da desembocadura do río Gulala no condado de Sonoma, California. Aparece desde o nivel do mar ata a liña de árbores, pero non ao leste da divisoria das Cascadas. A súa área de distribución inclúe a illa de Vancouver na Columbia Británica e as illas de San Juan, Cypress, Whidbey, Bainbridge e illas Vashon en Washington.

Descrición
----------

A masa de ovos é moi firme, parece como un cerebro cunha capa de xelatina que rodea toda a masa. Cada ovo ten 2 mm de diámetro e toda a masa de ovos ten o tamaño dun puño humano. As masas de ovo deposítanse na auga a uns 0,5–2 metros baixo a superficie.

Os anfibios acabados de eclosionar son de 1-35 mm de longo con branquias plumosas a un lado do corpo. Os xuvenís son 16–105 mm de longo do fociño ao ano. Os adultos son de 40–107 mm de longo de fociño ao ano.

Distribución e hábitat
----------------------

Un exemplar de *A. gracile* en Langley, Columbia Británica
Aparecen formas manchadas na porción norte da súa área de distribución. Unha liña divisoria situada na latitude de 51°N separa as dúas subespecies recoñecidas, ao norte desa liña vive *A. g. decorticatum* e ao sur *A. g. gracile*.

As poboacións con adultos neoténicos son comúns; a frecuencia de adultos con branquias increméntase coa altitude, xa que eses adultos a altitudes baixas e intermedias son case todos terrestres, mentres que os adultos a altutudes moi elevadas son principalmente neoténicos. Un exemplo dunha poboación pedomórfica desta píntega é a do lago Cráter, Oregón; a poboación é sintópica con *Taricha granulosa*.

Os adultos terrestres viven en mesohábitats desde pradeiras a bosques mesofíticos. Os adultos terestres son principalmente escavadores, e son xeralmente activos na superficie só durante as chuvias fortes e as migracións primaverais cara aos seus sitios de reprodución acuáticos. Porén, poden ás veces encontrarse baixo troncos e outras rsiduos superficiais fóra da estación reprodutora.

Conservación
------------

Masas de ovos viables de *A. gracile* suspendidos sobre a auga a medida que descende o nivel da auga.
Descoñécese o status de conservación das poboacións de *Ambystoma gracile*. Non se observan declives aparentes no Canadá. Nas montañas Cascadas de Washington, *A. gracile* é moito menos abundante en bosques novos que nos vellos. Porén, un estudo feito no oeste de Oregón encontrou pouca correlación entre a abundancia de píntegas e a idade do lugar, polo que non está claro se *A. gracile* require bosques vellos para prosperar. Porén, a corta total de árbores nunha área, parece facer que o hábitat sexa inadecuado; non se encontrou ningunha destas píntegas en zonas de corta recente de árbores. Deixar unha zona tampón de bosque de 200–250 m arredor dos sitios de reprodución usados polos adultos terrestres pode preservar unhas condicións óptimas para as poboacións locais.

Notas
-----

1. ↑  {{{assessors}}} (2004). *Ambystoma gracile*. *2006 Lista Vermella de Especies Ameazadas IUCN*. IUCN 2006. Consultado o 12 May 2006.
2. 1 2 3  Snyder, R.C. 1963. Ambystoma gracile. Catalogue of American Amphibians and Reptiles: 1-2.
3. 1 2 3  Petranka, J. W. (1998). Salamanders of the United States and Canada. Smithsonian Institution Press, Washington and London.
4. ↑  Eagleson, G. W. (1976). *A comparison of the life histories and growth patterns of populations of the salamander Ambystoma gracile (Baird) from permanent low-altitude and montane lakes.* Canadian Journal of Zoology, 54, 2098-2111.
5. ↑  C. Michael Hogan (2008) *Rough-skinned Newt (Taricha granulosa)*, Globaltwitcher, ed. Nicklas Stromberg Arquivado 27 de maio de 2009 en Wayback Machine.
6. ↑  Efford, I. E. and Mathias, J. A. (1969). "A comparison of two salamander populations in Marion Lake, British Columbia." Copeia, 1969, 723-736.
7. ↑  Blaustein, A. R. Wake, D. B. and Sousa, W. P. (1994). "Amphibian declines: Judging stability, persistence, and susceptibility of populations to local and global extinctions." Conservation Biology, 8(1), 60-71.
8. ↑  Weller, W. and Green, D. M. (1997). *Checklist and current status of Canadian amphibians.* Amphibians in Decline: Canadian Studies of a Global Problem. D. M. Green, eds. Herpetological Conservation, 309-328.
9. ↑  Aubry, K. B. and Hall, P. A. (1991). *Terrestrial amphibian communities in the southern Washington Cascade Range.* Wildlife and Vegetation of Unmanaged Douglas-fir Forests, General Technical Report PNW-GTR-285. Ruggiero, L. F. Aubry, K. B. Carey, A. B. and Huff, M. H. technical coordinators, eds. USDA Forest Service, Northwest Research Station, Olympia, Washington. 326-338.
10. ↑  Corn, P. S. and Bury, R. B. (1991). *Terrestrial amphibian communities in the Oregon Coast Range.* Wildlife and Vegetation of Unmanaged Douglas-fir Forests, General Technical Report PNW-GTR-285. K. Ruggiero, B. Aubry, A. B. Carey, and M. H. Huff, technical coordinators, eds. USDA Forest Service, Pacific Northwest Research Station, Olympia, Washington. 304-317.

|  |  |
| --- | --- |
| Identificadores taxonómicos | 
* ADW: Ambystoma\_gracile
* Amphibiaweb: 3833
* EOL: 1018890
* GBIF: 2431998
* iNaturalist: 26747
* IRMNG: 10856057
* ITIS: 173597
* IUCN: 59057
* NCBI: 59636
* SeaLifeBase: 61332
* uBio: 25742

 |